**Specialespecifikt kursus i Diagnostisk Immunologi**

**Placering i uddannelsen**Afholdes hvert 3. år

**Kursets varighed**5 dage

**Kursets formål**  
Kursus i **Diagnostisk Immunologi** er et overvejende teoretisk kursus bestående af forelæsninger og diskussionstimer, inkluderende patientcases der også diskuteres i grupper efterfulgt af gennemgang og diskussion i plenum. Kurset giver en grundlæggende viden om diagnostisk immunologisk og omfattende kendskab til diagnostik og monitorering af benign og malign immunologisk dysfunktion. Kursisterne bliver i stand til at udføre immunologisk risikovurdering og at vejlede kliniske kolleger ved udredning, diagnostik og behandling i relation til de immunologiske diagnostiske problemstillinger.

Ved kurset gennemgås de grundlæggende principper inden for både basale og nyere avancerede immunologiske diagnostiske metoder. Kursisten bliver introduceret til udredning og behandling af patienter med så kaldt Inborn errors of immunity (IEI), der er en fællesbetegnelsen for den brede gruppe af genetiske varianter der giver anledning til immundefekter, autoimmun sygdom, autoinflammatorisk sygdom, allergi, samt lymfoproliferative tilstande og/eller malignitet. Kursisten lærer at vurdere immunsystemet *in vivo*, ud fra *in vitro* målinger på blod, marv og spinalvæske. Der opnås viden om immunmodulerende behandling med fokus på virkningsmekanismer på immunsystemet, samt om metoder til at monitorere immunmodulerende behandling. Emner som personlig medicin i relation til behandling af IEI og bioinformatik i relation til den genetiske diagnostik vil blive omtalt.

**Kursets metoder**Der tilstræbes at anvende deltageraktiverende metoder. Der opfordres til diskussion af både teori og cases.

**Kursets læringsmål**Efter kursus forventes kursisterne at:  
Have opnået bred viden om patogenes, genetik, symptomer, diagnostik og behandling af børn og voksne med immundefekt, patienter med autoimmun sygdom, allergisk sygdom samt patienter med leukæmi/knoglemarvsdysfunktion.

Have kendskab til teknikker anvendt til diagnostik af autoimmun sygdom, allergisk sygdom, immundefekt/dysfunktion og leukæmi/knoglemarvsdysfunktion.  
Have opnået kendskab til tolkning af immunologisk metoder, herunder flowcytometriske og funktionelle immunologiske metoder.

Kunne planlægge relevant udredningsprogram for patienter mistænkt for diagnostisk immunologisk sygdom.

Kunne udføre immunologisk risikovurdering.  
Have kendskab til kvalitetssikring, akkreditering og lovgivning på området.

**Kursusmateriale, herunder forslag til litteratur**Kursisterne modtager et kursusprogram et par uger forud for kursusstart.

Casebeskrivelser og henvisning til relevant litteratur udleveres/oplyses på kurset.

**Evaluering**  
Evalueringsskema udleveres ved kursus start og kursisten opfordres til at notere/evaluere skriftligt løbende.

Der evalueres mundtligt ved afslutningen af kurset. Kurset evalueres også via Microsoft Forms efter at kurset er afsluttet. Hovedkursuslederen sender et link til kursisterne.  
Kurset attesteres i den elektroniske logbog.

**Kursusleder og muligheder for kontakt**  
Hanne V Marquart, overlæge, ph.d.  
hanne.marquart@regionh.dk